URDHËR
Nr.  334, datë 18.6.2024

PËR MIRATIMIN E MARRËVESHJES TIP, PËR MBLEDHJEN E TARIFËS SË SUKSESIT NGA SHËRBIMI PËRMBARIMOR SHTETËROR

Në mbështetje të nenit 102, pika 4 të Kushtetutës së Republikës së Shqipërisë; të nenit 7, pika 2, të ligjit nr. 8678, datë 14.5.2001, “Për organizimin dhe funksionimin e Ministrisë së Drejtësisë”, të ndryshuar dhe të nenit 35, pika 3, të ligjit nr. 8/2023, “Për organizimin dhe funksionimin e Shërbimit Përmbarimor Gjyqësor Shtetëror”,

URDHËROJ:

1. Miratimin e marrëveshjes tip për mbledhjen e tarifës së suksesit nga Shërbimi Përmbarimor Gjyqësor Shtetëror, sipas tekstit që i bashkëlidhet këtij urdhri dhe është pjesë përbërëse e tij.
Ky urdhër hyn në fuqi pas botimit në Fletoren Zyrtare.

MINISTËR I DREJTËSISË
Ulsi Manja

FORMAT “TIP” I MARRËVESHJES PËR MBLEDHJEN E TARIFËS SË SUKSESIT, QË LIDHET MIDIS KREDITORIT DHE ZYRËS PËRMBARIMORE VENDORE

MARRËVESHJE
PËR MBLEDHJEN E TARIFËS SË SUKSESIT MBI VLERËN E DETYRIMIT
TË EKZEKUTUAR NGA PËRMBARUESI GJYQËSOR SHTETËROR

Sot, më datë ___. ___. _____, në Zyrën Përmbarimore _________, pasi kreditori paraqiti kërkesën për vënien në ekzekutim të titullit ekzekutiv: ___________________ (sipas nenit 510 të Kodit të Procedurës Civile, ku përshkruhen të gjitha elementet e titullit ekzekutiv, duke përfshirë llojin e aktit, numrin dhe datën), lidhet kjo marrëveshje midis:
A. Kreditorit (subjekt fizik): emri, atësia, mbiemri, adresa dhe numri i pasaportës/letërnjoftimit, adresë elektronike, nr. llogarie bankare, nr. tel./fax./cel. ose (person juridik): emri, NIPT-i/NUIS-i, adresa elektronike, nr. i llogarisë bankare, selia, si dhe emri, atësia, mbiemri dhe numri i pasaportës/letërnjoftimit të përfaqësuesit të tij;
dhe
B. Zyrës Përmbarimore _________, adresa, nr. llogarie bankare, nr.tel./fax./cel.

Baza ligjore: lidhja dhe zbatimi i kësaj marrëveshjeje bazohet në dispozitat e Kodit Civil, në ligjin nr. 8/2023, “Për organizimin dhe funksionimin e Shërbimit Përmbarimor Gjyqësor Shtetëror”, udhëzimit të përbashkët të ministrit të Drejtësisë dhe ministrit të Financave, “Për përcaktimin e nivelit minimal dhe maksimal të zbatimit të vlerës së tarifës së suksesit për veprimet përmbarimore të ofruara nga Shërbimi Përmbarimor Gjyqësor Shtetëror”, i ndryshuar, si dhe në legjislacionin në fuqi në momentin e nënshkrimit të kësaj marrëveshjeje.





[bookmark: _GoBack]Neni 1
Objekti i kontratës

Me vullnet të lirë, palët janë dakord që, në vijim të ekzekutimit të titullit ekzekutiv “_______________________________”, të caktojnë tarifat e suksesit, të cilat do të paguhen sipas parashikimeve të nenit 2 të kësaj marrëveshjeje.

Opsioni 1

Neni 2
Tarifë suksesi sipas shumës së ekzekutuar

1. Titulli ekzekutiv përmban një detyrim monetar në total në vlerën ______________________.
2. Kreditori merr përsipër të paguajë tarifën e suksesit në llogarinë e zyrës përmbarimore në masën si më poshtë:
a) _____% ose ________ lekë, kur titulli ekzekutiv në vlerën ______________ ekzekutohet tërësisht dhe arkëtohet në llogarinë e kreditorit brenda afateve ligjore të treguara në Kodin e Procedurës Civile, por jo më shumë se 365 ditë të pandërprera nga kërkesat e kreditorit për pezullimin ose moskryerjen e një veprimi të caktuar për ekzekutimin e titullit ekzekutiv;
b) ___ % ose ________ lekë, kur titulli ekzekutiv në vlerën ______________ ekzekutohet tërësisht dhe arkëtohet në llogarinë e kreditorit brenda afateve ligjore të treguara në Kodin e Procedurës Civile, por jo më shumë se 180 ditë të pandërprera nga kërkesat e kreditorit për pezullimin ose moskryerjen e një veprimi të caktuar për ekzekutimin e titullit ekzekutiv;
c) ___ % ose ________ lekë, kur titulli ekzekutiv në vlerën ______________, ekzekutohet tërësisht dhe arkëtohet në llogarinë e kreditorit brenda afateve ligjore të treguara në Kodin e Procedurës Civile, por jo më shumë se 120 ditë të pandërprera nga kërkesat e kreditorit për pezullimin ose moskryerjen e një veprimi të caktuar për ekzekutimin e titullit ekzekutiv;
d) ___ % ose ________ lekë, kur titulli ekzekutiv në vlerën ______________ ekzekutohet tërësisht dhe arkëtohet në llogarinë e kreditorit brenda afateve ligjore të treguara në Kodin e Procedurës Civile, por jo më shumë se 90 ditë të pandërprera nga kërkesat e kreditorit për pezullimin ose moskryerjen e një veprimi të caktuar për ekzekutimin e titullit ekzekutiv;
e) ___ % ose ________ lekë, kur titulli ekzekutiv në vlerën ______________ ekzekutohet tërësisht dhe arkëtohet në llogarinë e kreditorit brenda afateve ligjore të treguara në Kodin e Procedurës Civile, por jo më shumë se 60 ditë të pandërprera nga kërkesat e kreditorit për pezullimin, moskryerjen e një veprimi të caktuar për ekzekutimin e titullit ekzekutiv.
3. Masa e tarifës së suksesit sipas këtij neni do të përfitohet proporcionalisht sipas nivelit të detyrimit të ekzekutuar dhe arkëtuar në llogarinë e kreditorit nga ana e zyrës përmbarimore, sipas përcaktimeve të njëjta kohore dhe vlerës së ekzekutuar të shumës së titullit ekzekutiv.

Opsioni 2

Neni 2
Tarifë suksesi sipas veprimeve përmbarimore të kryera

Titulli ekzekutiv përmban një detyrim jomonetar dhe të pavlerësueshëm, dhe kreditori merr përsipër të paguajë vlerën e tarifës së suksesit të shërbimit përmbarimor në varësi të objektit të ekzekutimit, si më poshtë:
a) ___________________ lekë për lirimin dhe vënien në posedim të një sendi të paluajtshëm, kur sendi i paluajtshëm ndodhet në vendin/qarkun/bashkinë ku kryen veprimtarinë përmbaruesi gjyqësor;
b) __________________ lekë për lirimin dhe vënien në posedim të një sendi të paluajtshëm, i cili shërben si ambient banimi për debitorin apo palët e lidhura me të dhe është funksional (me banorë) në momentin e kryerjes së ekzekutimit të detyrueshëm;
c) _________________ lekë për lirimin dhe vënien në posedim të një sendi të paluajtshëm, i cili shërben si ambient biznesi, ambient rekreativ apo lokal, i cili është funksional në momentin e kryerjes së ekzekutimit të detyrueshëm;
ç) ________________ lekë për lirimin dhe vënien në posedim të një sendi të paluajtshëm, i cili shërben si ambient banimi për debitorin apo palët e lidhura me të dhe është bosh në momentin e kryerjes së ekzekutimit të detyrueshëm;
d) _________________ lekë për lirimin dhe vënien në posedim të një sendi të paluajtshëm, i cili shërben si ambient biznesi, ambient rekreativ apo lokal, i cili është bosh në momentin e kryerjes së ekzekutimit të detyrueshëm;
dh) _______________ lekë për lirimin dhe vënien në posedim të një sendi të paluajtshëm, i cili është një fabrikë, magazinë, punishte ose ambient biznesi, ku gjenden linja prodhimi funksionale, të cilat së bashku me sendin e paluajtshëm, objekt ekzekutimi, kanë një vlerë të treguar në dokumentacionin e regjistruar, mbi 90 000 000 lekë;
e) __________________ lekë për lirimin dhe vënien në posedim të një sendi të paluajtshëm, i cili është një truall, tokë bujqësore, arë me objekte dhe/ose sende të paluajtshme që nevojitet të shemben, prishen dhe/ose pastrohen nga objekti i ekzekutimit të detyruar nga përmbaruesi gjyqësor;
ë) _________________ lekë për lirimin dhe vënien në posedim të një sendi të paluajtshëm, i cili është një truall, tokë bujqësore ose arë bosh;
f) __________ lekë për të gjitha rastet e treguara në këtë nen, kur koha e kryerjes së veprimit përmbarimor për lirimin dhe vënien në posedim të sendit të paluajtshëm kalon një sasi kohe prej 72 orësh punë jashtë orarit zyrtar dhe/ose përsëritjes së veprimit përmbarimor për lirimin dhe vënien në posedim të sendit të paluajtshëm më shumë se 1 herë për të njëjtin objekt.

Opsioni 3

Neni 2
Tarifa alternative e suksesit

1. Aplikimi i tarifës së kombinuar të suksesit mbi vlerën e detyrimit ________________, e cila do të ekzekutohet nga përmbaruesi gjyqësor shtetëror në formë të kombinuar, e treguar si metodë e ekzekutimit të detyruar sipas kësaj marrëveshjeje, do të përmbledhë një shumë përfitimi, e cila nuk do t’i kalojë ________________________ lekë dhe/ose _______________ lekë. Përmbaruesi dokumenton, në procesverbalin që i bashkëlidhet kësaj marrëveshjeje, se kjo shumë nuk tejkalon shumën që do të rezultonte në secilën nga metodat e tjera të tarifimit.
2. Vlera e ekzekutimit të detyruar nga përmbaruesi gjyqësor shtetëror, sipas metodës alternative të suksesit, referuar kësaj marrëveshjeje, do të tregohet dhe administrohet në një dokument të detajuar, që do të shërbejë si informacion dhe provë e suksesit të arritur nga përmbaruesi gjyqësor shtetëror në ekzekutimin e titullit ekzekutiv sipas metodës alternative të suksesit.

Neni 3
Pagimi dhe llogaritja e tarifës së suksesit

1. Pala kreditore ka detyrimin që të informojë, brenda 10 ditësh nga momenti i realizimit të arkëtimit të detyrimit monetar të mbledhur për interes të saj, përmbaruesin gjyqësor shtetëror për shumat e ekzekutuara në llogari të saj. Tarifa e suksesit paguhet nëpërmjet derdhjes në llogarinë bankare të zyrës përmbarimore vendore që është pranë “(bankës) ________________”, në numrin e llogarisë ________________________ dhe me numër IBAN: __________.
2. Pagesa sipas faturimit të tarifës së suksesit do të bëhet në llogarinë e zyrës përmbarimore vendore, jo më vonë se 5 ditë nga momenti i lëshimit të faturës dhe dërgimit të njoftimit të përmbaruesit gjyqësor shtetëror për tarifën e aplikuar mbi shumat e ekzekutuara.
3. Të gjitha tarifat e suksesit ngarkohen me TVSH, e cila llogaritet në momentin e faturimit dhe pagesës vetëm për atë pjesë të tarifës së suksesit, e cila faturohet dhe duhet të arkëtohet nga përmbaruesi gjyqësor shtetëror, bazuar në kushtet dhe afatet e përcaktuara në këtë marrëveshje.
Kjo marrëveshje nënshkruhet rregullisht nga palët dhe bazuar në nenin 35, të ligjit nr. 8/2023, “Për organizimin dhe funksionimin e Shërbimit Përmbarimor Gjyqësor Shtetëror”.
Kjo marrëveshje, pasi u lexua me zë të lartë dhe u kuptua, u nënshkrua rregullisht nga palët, si më poshtë:

KREDITORI

______________________________________
(emër, mbiemër, firmë)

ZYRA PËRMBARIMORE VENDORE  _____________
PËRMBARUESI GJYQËSOR SHTETËROR
____________________________________________ (vula)

(emër, mbiemër, firmë)

Vendi dhe data e nënshkrimit: ___________________________, _____.____.__________.



